ທ.ນ. Yates ວ່າ ນາງໄດ້ເຕືອນ ທໍານຽບຂາວ ກ່ຽວກັບ ຣັດເຊຍ ອາດຈະຂົ່ມຂູ່ ທ່ານ Flynn 
ທ່ານນາງ Yates ກ່າວ​ວ່າ ທ່ານ​ນາງມີ​ຄວາມ​ເປັນ​ຫ່ວງ ຕໍ່ຄໍາ​ເວົ້າທ່ານ Pence ​ແລະ​ເຈົ້າໜ້າຄົນ​ອື່ນ ​​ທີ່​ເວົ້າຜິດ​ຊໍ້າແລ້ວ ຊໍ້າອີກວ່າ ທ່ານ Flynn ບໍ່​ໄດ້​ພົວພັນ​ຫຍັງ​ ກັບທູດຣັດເຊຍ.
ທ່ານນາງ Sally Yates ອະດີດຮັກສາການ ລັດຖະມົນຕີກະຊວງຍຸຕິທຳຂອງສະ ຫະລັດ ກ່າວໃນວັນຈັນວານນີ້ວ່າ ທ່ານນາງໄດ້ເຕືອນທໍານຽບຂາວ ໃນໄລຍະຕົ້ນໆ ທີ່ລັດຖະບານຂອງປະທານາ ທິບໍດີ ດໍໂນລ ທຣໍາ ເລີ້ມປະຕິບັດງານແລ້ວວ່າ ທ່ານ ນາຍພົນທະຫານ Michael Flynn ຊຶ່ງເປັນທີ່ປຶກສາທາງດ້ານຄວາມໝັ້ນຄົງແຫ່ງ ຊາດ ຂອງທ່ານທຣໍານັ້ນ ອາດຈະຖືກນາບຂູ່ຈາກຣັດເຊຍວ່າຈະເປີດໂປງຄວາມລັບ ຂອງທ່ານ ທ່ານນາງ Yates ກ່າວຕໍ່ຄະນະກໍາມະການສະພາສູງວ່າ ທ່ານນາງໄດ້ເຕືອນທໍານຽບ ຂາວ ຫລາຍກວ່າສອງອາທິດກ່ອນໜ້າທີ່ທ່ານທຣໍາໄດ້ປົດທ່ານ Flynn ອອກຈາກ ຕໍາແໜ່ງຍ້ອນໄດ້ຕົວະກ່ຽວກັບການພົວພັນຂອງທ່ານກັບເອກອັກຄະລັດຖະທູດຣັດ ເຊຍ ປະຈໍາສະຫະລັດ ທ່ານນາງກ່າວວ່າ ທ່ານນາງມີຄວາມເປັນຫ່ວງ ຕໍ່ຄໍາເວົ້າຂອງຮອງປະທານາທິບໍດີ Mike Pence ແລະເຈົ້າໜ້າຄົນອື່ນ ໃນຄະນະລັດຖະບານຊຸດນີ້ ທີ່ເວົ້າຜິດຊໍ້າແລ້ວ ຊໍ້າອີກວ່າ ທ່ານ Flynn ບໍ່ໄດ້ພົວພັນຫຍັງກັບທ່ານເອກອັກຄະລັດຖະທູດ Sergey Kislyak ທັ້ງໆທີ່ການດັກຟັງໂທລະສັບຕາມປົກະຕິ ໄດ້ສະແດງໃຫ້ເຫັນວ່າ ສອງຄົນ ນັ້ນໄດ້ໂອ້ລົມກັນຢູ່ ທ່ານນາງ Yates ກ່າວອີກວ່າ "ທ່ານຮອງປະທານາທິບໍດີ ແລະເຈົ້າໜ້າຄົນອື່ນ ສົມ ຄວນຮູ້ວ່າ ຂໍ້ມູນທີ່ພວກເພິ່ນນໍາອອກໄປເວົ້າ ຕໍ່ປະຊາຊົນອາເມຣິການັ້ນ ແມ່ນບໍ່ຈິງ" "ພວກຣັດເຊຍເອງ ກໍຮູ້ດີເຊັ່ນກັນວ່າ ທ່ານນາຍພົນ Flynn ໄດ້ເຮັດຫຍັງ, ແລະພວກ ຣັດເຊຍກໍຮູ້ອີກວ່າ ທ່ານນາຍພົນ Flynn ໄດ້ເວົ້າຕົວະຕໍ່ທ່ານຮອງປະທານາທິບໍດີ " ທ່ານນາງກ່າວເພີ້ມອີກວ່າ "ເມື່ອໃດຫາກມີສະຖານະການແບບນີ້ເກີດຂຶ້ນ ຖ້າຈະເວົ້າ ແຈ້ງແລ້ວ ມັນເຮັດໃຫ້ມີການສົມຍອມຫລາຍຂຶ້ນ, ເຮົາກໍບໍ່ຢາກໃຫ້ທີ່ປຶກສາດ້ານຄວາມ ໝັ້ນຄົງຂອງຊາດ ມີຄວາມສົມຍອມກັບພວກຣັດເຊຍ " ແປດມື້ທໍາອິດພາຍຫລັງທີ່ໄດ້ຮູ້ ກ່ຽວກັບຄວາມເປັນຫ່ວງຂອງທ່ານນາງ Yates, ທ່ານ ທຣໍາ ກໍໄດ້ປົດທ່ານ Flynn ອອກຈາກຕໍາແໜ່ງ ໂດຍເວົ້າວ່າ ທ່ານບໍ່ມີຄວາມໝັ້ນໃຈ ທີ່ຈະໃຫ້ທ່ານ Flynn ເປັນທີ່ປຶກສາສໍາຄັນຜູ້ນຶ່ງ ແກ່ທໍານຽບຂ່າວ ອີກຕໍ່ໄປແລ້ວ ຄໍາໃຫ້ການໃນວັນຈັນວານນີ້ ແມ່ນສ່ວນນຶ່ງຂອງການສືບສວນຂອງສະພາສູງ ກ່ຽວກັບ ການກ້າວກ່າຍຂອງຣັດເຊຍ ເຂົ້າໃນການເລືອກຕັ້ງປະທານາທິບໍດີສະຫະລັດ ໃນປີກາຍ ນີ້ ທີ່ທ່ານທຣໍາ ຊະນະລັດຖະມົນຕີກະຊວງການຕ່າງປະເທດ Hillary Clinton ນັ້ນ ທ່ານທຣໍາ ໄດ້ປະຕິດເສດຕໍ່ການສືບສວນດັ່ງກ່າວ ພ້ອມທັງການການສືບສວນອື່ນທີ່ ດໍາເນີນໄປ ໂດຍອົງ ການ FBI ແລະຂອງສະພາຕໍ່າ ນັ້ນອີກ ແລະກໍໄດ້ເວົ້າແລ້ວ ເວົ້າ ອີກວ່າ ຄະນະໂຄສະນາຫາສຽງຂອງທ່ານບໍ່ໄດ້ມີ ສ່ວນພົວພັນຫຍັງກັບຣັດເຊຍເລີຍ